Dinamizador X: 2008\n5 de xaneiro,cambio de horario, escritos e presentacións\nOla compañeir@s :\nHai ben de meses que esta páxina está parada, e eu como novo colaborador respondo vogando nela co meu desvirgamento dixital neste gran blog que tan bos momentos me fixo pasar : Cas súas tiras cómicas, cos seus artigos de opinión, cas novas e cas vellas, cas novidades tecnolóxicas ... Ás veces tirando un sorriso, ás veces tirando unha pequena pedra e ás outras veces tirando un auténtico misil soviético tierra-aire sobre os momentos, as diferentes situacións e as máis variadas anécdotas acontecidas no marabilloso e excitante mundo laboral dinamizadoril .\nComo en todo, hai motivacións que che levan a pensar, a opinar ou directamente a pór unha ciberpalestina na cachola, cibercóctel molotov na man e darlle avante cara conquerir o que é xusto, o que nos pertence .\nSe a miña memoria non me engana a nós réxenos o convenio colectivo de traballadores de oficinas e despachos da Coruña (podedes descargar o ficheiro que corresponde ao periodo 2008-2011 en comfia.net) . Pois ben nunha incursión sindical na citada URL disque o 5 de xaneiro (xornada de tarde) non se choia (teñamos o horario que teñamos) .\nComo é ben sabido a carga burocrática-administrativa-xustificativa que temos é moita, e tamén necesaria, pero será para todos igual . Ou vai ser que para mercar unha ducia de bolis teñamos que encher 218 solicitudes e formularios e os da coordinación non nos teñan que xustificar un cambio de horario con, polo menos, un argumento de tipo económico , produtivo ou mesmo organizativo, e non porque lle dea a arroutada á Coordinación (que é o que dá a impresión) . Alén de ter que asinar nós pola conformidade das novas condicións laborais para que se fagan efectivas .\nPor último que xa esbardallo de máis , dar a noraboa a unha iniciativa que se fixo para enviaren algunhas queixas, propostas e suxestións á coordinación onde, aínda hoxe (polo que eu sei) non foi asinada nin pola metade d@s que estamos . Supoño que por diferentes casuísticas: Hai que se dar conta que tod@s estamos no mesmo barco e ser unha piña nestas cousas axuda moito e non andar a sacharlle as pernas @s que fan algo por tod@s, que ás veces parece por parte de algún que se o documento non está feito por si mesmo non vale .\nFeliz saída i entrada de ano, e tede coidadiño co alcol que din por aí que emborracha .\nPublicado por langhran en lunes, diciembre 29, 2008 2 comentarios:\nA "Propaganda" ou perdon a carteleria\nCando pensabámos que as parídas que podían mandar dende cordinación remataban coas camisetas para azafatas dinamizadoras que mandaron a ultima vez, xa esta ben, tanto loitar polo feminismo e van e mandan unhas camisetas que non as poñeria ningunha de elas nin para ir a praia.\nA ultima e a fantastica e nunca ben ponderada idea dos carteis. Os plastificados e os de PVC.\nTendo en conta que moitos de nos estamos en aulas dos Concellos, aulas da CMG e aulas das Deputacions non e un botarlle un pouco de morro, que os poñamos na porta, vale que si, na porta da aula vale pero na porta do edificion pareceme pasarse da raia, sobre todo se queres poñelo con velcro, porque ainda que o PVC sexa a reostia contra a choiva o velcro non e o mellor nin sequera o Superglú poderia soportar a intenperie. Asi que fago un chamamento para que nos manden taladros a todos para poder colgar os carteis, porque co pouco tempo que falta non vou poder pedir a colaboracion da miña entidade para tan dificil tarefa, e un taladro da casa non o vou traer.\nNo proximo pedido temos que solicitar catro toginos e catro parafusos que eso e material inprescindible.\nE con esta pequena anotacion despidome que dentro de nada imonos de vacacions e non me quero raiar a ultima semana.\nAla amigos e amigas ata a proxima.\nPublicado por Dinamizador X en miércoles, julio 30, 2008 4 comentarios:\nTraballo a moreas\nPerdoade a miña tardanza en publicar cousas novas pero estou ata arriba de traballo e no meu piso somos de ese nonseicanto% de Galicia que non dispon de internet.\nPois moi ben, despois de todo o visto que pasou co noso compañeiro, teriamos que estar todos contentos de saber que estamos "libres de todo mal" ata Xaneiro, porque a el non lle "renovaron" o contrato xusto os 6 meses, o que quere decir que nos estamos salvados.\nMandeille un correo fai uns dias para saber que tal se atopaba e contoume que non mal de todo, teño unhas ideas para unhas tiras comicas sobre esta situacion que publicarei dentro de pouco, teño o seu permiso asi que ninguen se altere se lle parecen ofensivas.\nPorcerto destedesvos conta de que Tui xa ninsequera sae na web, vaia vaia, moi mal o devia de facer o dinamizador de ali se deixan colgado a un concello con un Telecentro da CMG proximo a inaugurarse http://www.galiciasuroeste.info/tui.htm.\nVueno e volvendo o tema de que estamos salvados, recordade non perdervos os vosos preciados 20 minutos do café, e algo escoitei sobre o combenio e os venres a tarde que teriamos que mirar.\nUn consello agora que a corda que nos apertaba parece que esta perdendo algo de forza, coidado co PIDGIN compañeiros, creo que xa o comentei algunha vez, non estou seguro, e unha preciosa e fantastica maneira de ter controladas as combersas que mantedes ¿Ou alguen cree que non se poden monitorizar e gardar as combersas que todos nos mantemos polo PIDGIN todos os dias? Recordades o servidor o que vos conectades jabber.mancomun.org se nos microcursos (por chamarlles algo) que nos dan sobre Linux nos ensinaran algo de redes saberiades que e mais sinxelo que roubarlle unha piruleta a un neno cego. Asi que recordade NON FALEDES POLO PIDGIN DE COUSAS PERSOAIS.\nE con esto e un biscoito ata logo e contade os dias para as vacacions.\nPublicado por Dinamizador X en lunes, julio 14, 2008 5 comentarios:\nO horario estival\nOla ola a todas e todos, menudo cambiazo de horario colegas. A iso chámolle eu darlle a volta á tortilla pero ben dada. Era algo que se vía vir, claro, despois de tantas protestas lóxicas; porque penso que a maioría coincidimos en que nos meses de verán, a esas horas ¿a quen iamos alfabetizar? ¿ás moscas?, ou máis ben aos amigos imaxinarios que acabaríamos inventando froito da soidade, a calor abafante e a desesperación de non ter a quen instruír tecnolóxicamente. Acabariamos todos tolos perdidos e Almodovar nos collería para protagonizar a segunda parte da súa exitosa película, pero desta vez o título variaría un pouco sendo: "dinamizadores ao borde dun ataque de nervios" .\nAnque pode que certas horas da tarde fosen algo productivas, penso que o cambio será positivo. Seguramente o tempo que vai dende as 8:30 e as 10: 00 non será moi concorrido, nin o que vai das 14:00 ás 15:30 pero... estou segura de que en xeral haberá máis actividade.\nAsí que benvido o novo horario e os madrugóns.\nPor outra banda, xa cambiando de tema, gustaríame que contasedes cales son as frases que máis repetides nos obradoiros, aos vosos usuarios. Eu, de todas, hai unha que xa lle estou collendo un pouco de manía de tanto dicila e non é outra que "para abrilo, dádeslle un dobre clic, ou un clic e despois abrir" Agghhh!!! se non a dixen mil veces, non sei cantas. Bueno, pode ser divertido que as plasmedes por ahí abaixo.\nPublicado por dama do castro en martes, abril 29, 2008 8 comentarios:\nMinisterio de Industria firma con Microsoft\nMirade que noticion me econtrei hoxe en Barrapunto.com\n«El pasado viernes, el Ministerio de Industria, Turismo y Comercio ha firmado un acuerdo con La Caixa, Hewlett-Packard (HP) y Microsoft, "cuyo objetivo es colaborar en el desarrollo de la Sociedad de la Información y del Conocimiento en nuestro país, en el marco del Plan Avanza". Según este acuerdo cualquier ciudadano o PYME podrá solicitar en cualquiera de las 5.500 oficinas de La Caixa la compra de un equipo HP con software de Microsoft con la posibilidad de financiarlo a 3 años sin intereses. El acuerdo ha sido firmado por el Ministro de Industria, Comercio y Turismo, Miguel Sebastián, el presidente de Microsoft, Steve Ballmer (este hombre sabe aprovechar muy bien cada visita que nos hace), el director general adjunto ejecutivo de La Caixa, Antonio Massanell y el presidente de HP España, Santiago Cortés.»\nSteve Ballmer, en su reunión con los periodistas, ha dicho que los tres grandes competidores de Microsoft son: "en publicidad, Google; en hardware, Apple; y en nuestro negocio tradicional, el código abierto".»\nPulsade aqui para ver a nova enteira.\nPublicado por Dinamizador X en lunes, abril 28, 2008 1 comentario:\nSoftware Libre e Galicia\nTiña pensado poñer un longo artigo que me estiven currando sobre a actitude do goberno da Xunta en xeral, e da Consellería que a nós nos compete en particular, pero cando me decatei de que tiña cheas dúas follas e aínda non comezara o bo, plantexeime resumir o contido a uns cantos parágrafos.\nAínda que todos sabemos xa en que situación nos atopamos, vou describir a escena na que este drama se produce e os seus personaxes.\nWilliam Gates III, alias Bill Gates, domina o mundo do software co seu Sistema Operativo Windows e as suas aplicacións informáticas: Office, Internet Explorer e Hotmail entre outras. Parece que todo está perdido, calquera intento de acabar con este monopolio rematou sempre en desastre.\nAgora vou presentar o outro protagonista desta historia, ten moitos nomes pero ímonos referir a el simplemente como Software Libre. O noso Valente guerreiro leva dende tempos inmemoriais loitando contra Bill Gates e o seu monopolio no Software.\nO lugar onde se produce o enfrontamento entre estos dous personaxes é a nosa Galicia, onde a xente se caracteriza por desconfiar de todo o novo, e de todo o que promete moita calidade a moi baixo custo, porque como di a miña avoa, e supoño que as de todos, “nadie da pesos a catro pesetas”.\nAs xentes de Galicia, son totalmente sumisas ó reino de Gates, algúns dos máis vellos recordan quizais un tempo sen Windows, pero os máis novos medraron con el e non coñecen outra cousa, a maioría deles non saben nin queren saber da existencia de nada que non leve a firma de Bill Gates.\nComo pode facer o Software Libre para ter un lugar nunha sociedade coma a da Galicia actual vendo o panorama? Eu non digo que teña que renderse, de ningunha forma, pero as asociacións e as empresas que traballan con Software Libre, se o que de verdade queren é gañar pasta, porque o Software Libre non é unha ONG, deberían falar coa Consellería e plantexarlle unha nova estratexia. A estratexia actual, esta de “Métovos Software Libre en todos lados gratis sin problema de ningún tipo, pero se falla algo, que non vai fallar porque o Software Libre é perfecto, pois chámasme que che fago o servicio técnico. Ei, pero non me pidas desconto de amigo que o porquiño polo que vale”. Agora vas ti e dislle esto a alguén, o mínimo que pode facer e rir durante unha semana de ti.\nVou continuar cos símiles bélicos que me molan moito:\nSe tiverades que vencer a un inimigo, que vos supera en número, que faríades, atacar a saco nun campo de batalla ata que só un bando quede vivo, ou tomaríades a estratexia das guerrillas, pequenos ataques e incursións ata que logres acabar coa moral e coas filas do teu inimigo? Coa segunda gañáronse moitas guerras…\nQuitar a Microsoft da vida dos Galegos non é nin de coña un obxetivo a curto prazo, e a consellería parece que é o que pretende, impoñer o Sofware Libre agora xa, que navegemos con Mozilla agora xa, todas as empresas a Linux agora xa, parece que non hai un mañá na súa forma de elaborar os proxectos.\nCando se trata de elaborar un plan que afecte a mentalidade das persoas hai que pensar sempre a longo prazo (ou moi longo), se queremos que usen Sofware Libre, non comecemos atacando o Castelo, primeiro hai que tomar posicions estratéxicas. Comecemos polos programas, Office, Messenger, Explorer, Outlook, programas de deseño gráfico, todas as aplicacións en xeral. Se nunha aula temos uns ordenadores con Windows, pero que todos os seus programas sexan libres, e conseguimos que a xente os utilice con toda normalidade, e incluso que os probe na súa casa, temos a guerra case gañada. Pero hai que ter en conta algo importante, todo isto leva o seu tempo, non se fai de un día para outro, nin dun ano para outro, pero con esforzo se conseguimos que a xente crea no Software Libre a base de usar os programas, e confíe nel, teremos o terreo listo para dar o gran paso e poder así levar os Sistemas Operativos libres a toda a sociedade Galega. Pero esto pasa sempre por un looooongo proceso de concienciación, como dixo un autor:\n“Non se pode facer a xente libre por lei, se lle impós as persoas que sexan libres acaba converténdose nunha maldita xaula.”\nPublicado por Dinamizador X en viernes, abril 25, 2008 4 comentarios:\nPista: Molanos o Software Libre\nPublicado por Dinamizador X en miércoles, abril 16, 2008 6 comentarios:\nDiversion no Traballo\nSupoño que o saberedes pero hoxe e o Dia Mundial da Diversion no Traballo. A verdade e que a min este dia pareceme unha conmemoración e unha dedicatoria a nos, porque quen non se divirte co traballo de dinamizador. Non e coña colegas, ainda que sone, que levante a man o que non se divirte neste traballo. Onte escoitaba eu RNE (si flipade escoito esa emisora) e falaba un libreiro sobre un libro que escribeu, solo con anecdotas de xente que lle pediu libros. Cantas anecdotas teremos nos como dinamizadores, este traballo ten os seus mais e os seus menos, pero no tema anecdotario esta ben cargado. Haber se vos animades e poñedes algunha. No meu caso cada tira comica e unha anecdota, pero seguro que vos tendes moitas cousas que decir.\nPublicado por Dinamizador X en martes, abril 01, 2008 6 comentarios:\nNon pensedes que non fago nada.\nHola amigos dinamizadores, de volta das vacacions, espero que esteades todos ben e listos o 100% para acometer os traballos que deixachedes pendentes da semana pasada.\nComo vedes levamos unha temporadiña co blog un pouco parado, pero hoxe vou a falarvos dunha movida guapisima que me topei na Internet durante estas vacions.\nUnha web na que podedes crear a vosa propia lista de reproduccion. Para colgala no voso Blog, paxina web persoal ou onde vos dea a gana. Non podedes colgar calquera cancion que teñades vos pola casa, pero na Web poderedes atopar case calquera grupo coñecido (eu estiven mirando e ten case de todo).\nPodedes crear varias listas de reproduccion cada unha de con un maximo de 100 cancions. Asegurovos que vos aburriredes antes de tentar encher as 100.\nE preguntaredesvos todos, pero esto e legal, pois supoño que si, o fin e o cabo non estades a descargar nada, e moitas destas cancions escoitanse dende os sitios oficiais dos grupos.\nPois ala amigos a disfrutar.\nPublicado por Dinamizador X en miércoles, marzo 26, 2008 1 comentario:\nBoas dinamizadores e dinamizadoras, sobre todo dinamizadoras, espero que esteades disfrutando da vosa semana santa porque o que son eu estou con unha cervexa na man agora mesmo.\nBueno amigas e amigos, o dito que o pasedes ben, desculpade que non escribira nada ultimamente, pero e que son cousas de traballo (vos xa me entendedes). Non me enrrollo mais, solo decirvos que as vacacions son merecidas pero agora se vos parece poñedevos todos "enfermos" o luns...\nPublicado por Dinamizador X en jueves, marzo 20, 2008 1 comentario:\nUsos diarios Forever\nPois xa que estamos de tiras cómicas poño esta tan simpática que fixo un dos participantes dun concurso de ilustración e cómic que puxo en marcha o xornal "El Pais" e no cal se pode gañar unha viaxe a San Diego; (dinamizador x toma nota). Isto para alegrar a finde, pero teño que queixarme de certas cousas da Rede, por exemplo; ¿POR- QUE non nos deixan modificar os usos diarios?, non é tan difícil trabucarse; que se o uso era profesional e eu puxen ambos, que se introducín nunha data e o uso era doutro día... Iso sen contar que a páxina se volva tola e rexistre o que a ela lle da a gana. Cada vez que os teño que introducir, non é que me bote a temblar, pero sí que hai que revisalo todo ben antes de darlle a enviar, non vaia ser.\nQue nos dean esa potestade modificadora! total, peor que o CESGA non o imos facer ;-).\nTamén me chama moito a atención o paradísimo que está o foro da páxina da Rede. É coma o foro invisible, o foro que existe pero non existe, O foro pantasma. Creo que a Rede lle vai a dar outro estilo para facelo máis atractivo, a ver se é certo e tod@s nos animamos a verter alí as nosas experiencias, que seguro que temos para encher uns cantos libros.\nBueno, só quería expoñer estas impresións e a seguir traballando, que non sei vos pero eu ando bastante a tope.\nPublicado por dama do castro en viernes, marzo 14, 2008 No hay comentarios:\nAsi se fai politica.\nScott Adams, un xenio, a miña fonte de inspiracion. Encontrome leendo as suas tiras comicas mentres vexo o debate.\nEncantame este home.\nPublicado por Dinamizador X en lunes, marzo 03, 2008 No hay comentarios:\nHola amigos e amigas dinamizadores, sabedes que a nosa principal funcion neste traballo e levar a Sociedade da Informacion e as novas tecnoloxias as xentes de Galicia, educalos e levalos polo bo camiño, para que non se deixen enganar, para que sepan o que fan cando se conectan a Internet, para que perdan ese medo a utilizar un ordenador ou a propia Internet.\nPois mirade vos que xa facia tempo que buscaba este video, podedes flipar coa incultura, a falta de miras e a psico-manipulacion relixiosa que pode facer unha persoa.\nTendo en conta esto as persoas coma min deverian levar como minimo unha decada mortas, devo ter superpoderes ou algo asi.\nDentro de todo o se fala neste video, tendo en conta que chama "Nintendo" os videoxogos en xeral e que a noticia que saca sobre o tema de Poquemon pon claramente Carton TV (nada de videoxogo), nunha cousa si que lle dou a razon, os videoxogos son o Demo, estan feitos para o mal, e senon solo hai que mirar estos que salen ahora se ata hai un Sing Star con Bisball, eso si que e malvado, pero onde imos parar, se hai xogos de Bob Esponja, meu deus.\nAla amigos, vos veredes o que facedes, pero dende logo, caso e este espero que non.\nPublicado por Dinamizador X en viernes, febrero 29, 2008 3 comentarios:\nPremio do concurso. Camiseta\nAqui a tedes, a orixinal, unica e inimitable CAMISETA DO DINAMIZADORX. Non esta a venda en tendas (nin en tendas nin en ningures), garantia de autenticidade made in Galicia. Se ves a alguen por hai con ela posta non fai falta que preguntes, porque sera a persoa gañadora do noso concurso.\nPulsa nas imaxes para agrandalas.\nO DinamizadorX non ser responsabiliza dos posibles ataques epilepticos provocados polos fondos psicodelicos das fotografias.\nPublicado por Dinamizador X en miércoles, febrero 27, 2008 3 comentarios:\nNova Cabeceira do Blog\nAqui a tendes, a nova cabeceira, xa tardaba.\nEspero que vos guste a todos.\nPublicado por Dinamizador X en miércoles, febrero 27, 2008 1 comentario:\nMicrosoft achégase ao software libre\nPois que mellor que comezar a semana coa nova sorpresa que saltou o día do noso aniversario no mundo do software libre.\nE é que podemos ler na rede, en diferentes medios, que Microsoft anunciou medidas dirixidas a achegarse ao código aberto. Falan incluso das Office.\nNós sempre pensamos que a Microsoft so lle moven os cartos, e seguimos pensando o mesmo, se realmente van a abrir código dos seus programas é por que xa non lles será rentable ante a competencia de software libre.\nCústanos moito crer que o gran defensor do software privativo se quera pasar agora ao software libre se non é por motivos económicos, que é o que sempre lle moveu.\nCo cal nos vemos isto como un gran triunfo do software libre, que pasiño a pasiño, vai coméndolle o terreo ao software privativo, aínda queda moito, pero estes pequenos pasos indican que se vai no camiño correcto.\nAsí que con esta boa nova no mundo do software inauguramos esta primeira semana do noso segundo ano de vida.\nPor certo, que saibades que xa nos chegou algún que outro logo, así que xa podedes ir afinando, que aínda que quede tempo, @s nos@s compañeiros vanse apurando. Sorte a tod@s e saúdos.\nPublicado por casper en lunes, febrero 25, 2008 1 comentario:\n¡¡ UN ANO !!\nPois como ben din, a dama e o dinamizador X hoxe estamos de aniversario, precisamente o 22 de febreiro do ano pasado inaugurouse oficialmente este blog, e iso que parece que foi onte.\nE para celebralo e en xesto de agradecemento a tod@s vós, que nos ledes, que comentades, que nos mandades ideas, decidimos estirarnos e sortear unha camiseta do dinamizador X.\nE como non podía ser doutro xeito o concurso tiña que ter algo que ver co noso marabilloso logo, non esquezades que precisamente os logos parecidos ao da Rede tiveron moito que ver no noso debut, case podiamos dicir que foron a primeira tira cómica.\nE tras outras dezanove tiras e mais de oito mil visitas pasou un ano enteiro, onde intentamos ser un espazo plural onde puidérades expresarvos de xeito anónimo (ou non) con total liberdade, coma facemos nós.\nPorque tanto a Rede como este blog non sería nada sen tod@s @s dinamizadores que estades día tras día alfabetizando a poboación quixeramos darvos as gracias por este ano de vida.\nE eu personalmente, darlle as gracias ao dinamizador X por brindarme a oportunidade de colaborar neste creativo blog, e facerme pasar tan bos ratos, a dinamización non sería a mesma sen o teu humor.\nMoitísimas felicidades... e que sexan moitos mais.\nPublicado por casper en viernes, febrero 22, 2008 1 comentario:\nO Primeiro Aniversario\nQuen o diría amigos e amigas dinamizadores, como di a Dama do Castro o tempo voa, e xa pasou un ano.\nNon sei se recordaredes todos aquela mañá do 22 de Febreiro de 2007, cando vos chegou un estraño correo con uns logos aínda mais estraños.\nParece mentira, levo esperando este dia dende fai un mes, agora non sei que facer nin que escribir. Polo de pronto temos o concurso, iso si que e unha boa iniciativa, e a camiseta de premio e o mellor do mellor, non porque a deseñara eu. Xa veredes as fotos.\nDurante a semana iremos poñendo artigos dos serios (dos de Casper e a Dama) paridas (das miñas) e todo o que vos esteades dispostos a mandarnos, artigos, imaxes.... o que vos dea a gana. Sabedes que a nos o que nos gusta e a liberdade de expresión.\nBueno rapaces, invítovos a todos a participar, tanto no concurso como en todas as cousas que poñamos esta semana. E agradecervos a todos os que pasades por este Blog, que o sigades visitando aínda que esta comprobado que de nos non se aprende nada, bueno dos demais aínda algo pero de min nadiña. E agradecerlle sobre todo a Casper (sen el este blog nunca existiría) e a Dama do Castro (a primeira fan oficial das tiras cómicas) a súa coparticipación, a Langhran o que lle digo e que cando curre e faga algo no blog farei unha personaxe súa para as tiras cómicas.\nSen mais gracias a todos.\nPublicado por Dinamizador X en viernes, febrero 22, 2008 No hay comentarios:\nO CONCURSO DO DINAMIZADORX\nA éste blog, para ser a repera limonera, só lle faltaba un concurso, e aquí o temos.\nO primeiro concurso do Dinamizador x, convocado co ilustre motivo de festexar os fastos do noso primeiro aniversario. Si amigas e amigos, o tempo voa, e cando nos pregunten, xa podemos levantar o dediño coma fan os pequerrechos. (o íiindice, malpensad@s!)\nSe vos apetece e queredes gañar unha fantabulosa camiseta do dinamizador x, repito, unha fantabulosa , super- hiper- mega exclusiva camiseta que te cagas, non dubidedes en participar.\nO que tendes que facer é moi sinxelo. Supoño que todas e todos coñeceredes o noso benquerido logo, ese símbolo que nos acompaña no noso quefacer diario e só nos falta levar estampado na fronte, ou tatuado nunha cacha, para sentirnos dinamizadoras e dinamizadores 100%.\nVamos, coma a tenreira galega, "dinamizadores de Galicia, dinamizadores de calidade; rexeite imitacións".\nBen, pois anque a nosa querida man abstracta, suxeitando un rato inexistente é única, dende o dinamizador x, pensamos que non é inimitable, e niso consiste o concurso. Queremos que nos enviedes outros logotipos o máis semellantes posible ao noso. Bueno a ver!, polo menos que teña unha man de protagonista, tampouco vos matedes.\nO caso é que o logo que máis se asemelle ao noso será o que gañe ésta competición.\nBuscade por ahí, por onde se vos ocorra, pero participade, mirade que a camiseta merece a pena, non é calquera cousa; digamos que formará parte dunha edición extralimitada, porque, sexamos sinceros, non é que no dinamizador X andemos moi bollantes.\nPois ala, mandade os vosos descubrimentos a: damadocastro@gmail.com, o prazo de admisión remata... de hoxe nun mes.\nSORTE A TODAS E TODOS!!\nPublicado por dama do castro en jueves, febrero 21, 2008 6 comentarios:\nTira 19 - As Visitas as Entidades.\nPublicado por Dinamizador X en martes, febrero 19, 2008 2 comentarios:\nPeche de enquisa.\nPor votacion popular vou dar por finalizada a enquisa sobre que e o que opinas do Blog.\nA mellor conclusion que saco eu desta enquisa non e que o 47.8 % das persoas que opinaron digan que lles "Mola a dolor", senon que a un aplastante 0% opina que "Deberia darche vergonza".\nGustame comprovar que a peña dentro do que cabe esta a fabor deste Blog.\nE agora e o momento dunha nova enquisa.\nE por votacion popular, e por varios Correos que me mandaron, o novo tema sera.\nSon correctos, non o son, dache igual, ti pasas de horarios.\nTendo en conta que agora somos 100 conto cos novos para participar desta enquisa.\nFalando dos novos, valgame o ceo, se nos queixamos nós que faran eles, que o seu horario tamen e para que a sua vida social se bote a chorar, de 12 a 14 e de 16 a 21. E todos os dias. Espero que lles guste comer de menú do dia porque é o que lles espera a moitos, ainda que se saen as 14 dalles tempo a mirar os Simpsons e eso e unha vantaxe.\nDito todo esto, espero que participedes, que esta enquisa pode dar moito de que falar.\nGracias a todos e a votar.\nPublicado por Dinamizador X en jueves, febrero 07, 2008 1 comentario:\nSoftware libre en Rusia e Francia\nA nova publicada onte polo diario elmundo.es chamounos a atención.\nO caso é que Rusia vai migrar o software propietario dos colexios a software libre, e o fará, ou iso di o ministro de telecomunicacións de Rusia, entre este ano q o que ven.\nComo comprenderedes a nova pensamos que é positiva, ogallá aquí se fixera o mesmo, pero coma sempre seremos os últimos.\nO que nos chama a atención foi a orixe desta interesante iniciativa.\nUn mestre dun afastado colexio ruso foi multado con 200 € por piratear o sistema operativo Windows. Foi o primeiro litixio deste tipo que teñen en Rusia, e polo que se ve vai ser o último, xa que o goberno rapidamente tomou a medida que coidamos mais sensata.\nEsta mesma nova destaca que a Xendarmería francesa tamén vai migrar os seus sistemas informáticos a Ubuntu, aínda que mais a modiño que en Rusia, agardan finalizar a migración no 2014, o fan por tres poderosas razóns:\n- diversifica-los seus proveedores ( non depender so dunha multinacional)\n- te-lo control absoluto sobre a súa ferramenta informática\n- o seu menor coste\nPouco a pouco os diferentes países van migrando os seus sistemas cara o software libre, por algo ha de ser...\nPublicado por casper en viernes, febrero 01, 2008 1 comentario:\n5 de xaneiro,cambio de horario, escritos e present...


Temas: XUNTA ORZAMENTOS CONSELLO DA CULTURA GALEGA CRTVG\nO director xeral do ente público, Alfonso Sánchez Izquierdo, detallou este mércores en sede parlamentaria as principais liñas que marcan este documento e para avanzar as características que centrarán a súa acción para encarar este novo ano.\nPor E.P. | SANTIAGO DE COMPOSTELA | 02/12/2020 | Actualizada ás 21:05\nO orzamento co que contará a Corporación de Radio e Televisión e Galicia (CRTVG) para o próximo ano ascenderá a un montante de 110,4 millóns. Un montante que, a pesar do incremento da achega do Goberno autonómico, implica unha leve caída que a propia entidade pública achaca á previsión dos ingresos comerciais e por publicidade.\n"Creo que é un orzamento suficiente para a xestión de servizo público que temos que despregar", considerou, quen recoñeceu a súa preocupación polas previsións de redución dos ingresos comerciais e por publicidade (en total ascenden a 6,1 millóns), que atribúe ao impacto do contexto de covid, o cambio nos hábitos de consumo ou mesmo nas operacións das corporacións mediáticas estatais.\nEn todo caso reivindicou o equilibrio orzamentario logrado polo ente público e que permitirá contar cun "horizonte de estabilidade", ademais da previsión de ir recuperando paulatinamente este nivel de ingresos comerciais ata lograr as cotas anteriores á pandemia.\nA achega da Xunta alcanza, ademais os 103,5 millóns de euros, mentres que o resto proceden de ingresos publicitarios netos, outras vendas ou ingresos de xestión.\nAs grandes partidas do orzamento sitúanse, principalmente, os capítulos de recursos humanos e os dedicados á industria audiovisual galega, con 52,8 e 36,2 millóns de euros, respectivamente.\nEstas cifras evidencian, ao seu xuízo, un "compromiso de estabilidade" co emprego, rexeitando as críticas á precariedade laboral da entidade.\nOs grupos parlamentarios da oposición insistiron en denunciar a manipulación informativa e as condicións laborais da CRTVG.\nA deputada socialista Noa Díaz lamentou a "falta de ambición" do proxecto, que "denota cansazo" e a ausencia de "un pulo ao sector audiovisual", sobre todo nunha situación "crucial". "Case é un reflexo da apatía xeneralizada nos medios públicos, recoñeceu, apelando a recuperar a proximidade da cadea co cidadán.\nDesde o BNG, María González Albert insistiu en que o proxecto de orzamentos está "claramente estancado" e "non serve para cumprir a súa función de servizo público", que é o obxectivo da entidade, ademais de seguir incumprindo unha Lei de Medios que foi aprobada polo propio Partido Popular.\nFinalmente, Raquel Arias (grupo popular), destacou a "aposta clara" dos medios públicos galegos tanto polo audiovisual como por plasmar unhas contas "realistas", pero que conta con créditos para manter a oferta de xéneros "crave" e a adaptación ao contexto actual, destacando ademais os datos históricos de audiencias logrados en radio e televisión.\nPreviamente, compareceu en comisión a presidenta do Consello da Cultura Galega (CCG), Rosario Álvarez, para presentar as contas que manexará a institución o próximo ano.\nO orzamento para 2021 sitúase nos 2.782.982 euros, cun lixeiro incremento duns 25.919 euros máis que o ano anterior. Álvarez lamentou, neste sentido, que a pesar de que as contas autonómicas véndanse como "as máis altas da historia" estas non permitan, con todo, compensar a evolución á baixa experimentada desde o ano 2008 e cun repunte a partir de 2014 das achegas ao CCG.\nEn todo caso Álvarez avanzou que este deseño permitirá centrase en dez liñas estratéxicas para o próximo ano.\nEntre elas, o fomento da cultura científica, tecnolóxica e ambiental, a conservación e valorización do patrimonio ou os debates do mundo contemporáneo, ademais de manter o traballo de arquivo, hemeroteca, preservación de fondos e accións dirixidas á 'memoria viva' para a revitalización e difusión cultural.\nO Consello da Cultura destinará un peso importante á importancia da Galicia medieval, coa mostra 'Afonso X e Galicia', comisariada por Antoni Rossell.\nAsí mesmo darase a coñecer a realidade da creación cultural contemporánea nas súas diferentes manifestacións, entre elas accións para analizar a igualdade de acceso á cultura en función do hábitat, especialmente no mundo rural, e con respecto á idade.\nTamén fixo balance da actividade neste ano marcada pola pandemia, que levou á aceleración da implantación e uso de alternativas tecnolóxicas, a reformulación e reprogramación de eventos.\nEntre xaneiro e marzo desenvolvéronse 14 actividades, tres exposicións e actualizáronse diversos proxectos de documentación, entre eles a difusión de iniciativas relacionadas coa Xeración Nós ou o Ano Carvalho Calero.\nA partir do estado de alarma realizáronse un total de 65 actividades entre redifusión de recursos do fondo dixital e novos ciclos, o que permitiu un incremento das accións realizadas respecto ao pasado ano (entre elas 23 novidades editoriais).\nAdemais reforzouse a función asesora da institución e impulsáronse ata sete informes relacionados co impacto da pandemia na cultura galega e en diferentes sectores (o libro, o teatro, entre outros).\nDesde os grupos socialista, Noa Díaz valorou o papel da institución como "ferramenta imprescindible" para achegar "datos rigorosos" e proporcionar análises e informes de peso sobre o sector e a súa situación, que é "dos máis prexudicados" nesta crise sanitaria.\nMercedes Queixas (BNG) destacou o exercicio "extraordinario" de adaptación á COVID-19, adoptando as vías e medios dixitais necesarios para "reconducir o proxecto inicial" e verificar que Galicia conta "cunha cultura viva e con capacidades" para repensarse e avanzar.\nFinalmente, Ovidio Rodeiro (grupo popular) destacou o papel "fundamental" como asesor de institucións públicas e na defensa dos valores do pobo galego, cunha "extensa actividade" a pesar deste contexto excepcional marcado pola COVID.


Integración de Amazon - Proporciona a exportación electrónica con Amazon, Ebay, Allegro e Etsy\nÉ fácil xestionar a túa tenda Amazon.com con Propars.\nCargue os seus produtos a Propars e véndaos en Amazon, a plataforma de comercio electrónico máis grande do mundo.\nPropars é o provedor oficial de servizos de Amazon.\nCon Propars, Amazon Integration, comeza a vender en todos os países onde Amazon está activa, especialmente en América, Europa e a Península Arábiga.\nOs teus pedidos de Amazon recóllense na mesma pantalla con todos os teus outros pedidos.\nPodes vender os produtos que engades a Propars en Amazon cun só clic.\nPor que a xente me compra despois de abrir unha tenda en Amazon?\n"Preferido nunha venda en Amazon\nÉ a credibilidade da marca de Amazon, non a túa tenda".\nBlog Propars: Por que debería vender 15 artigos en Amazon?\nAsí que imos comezar\nNon chegues tarde!\nÚnete a Amazon no primeiro semestre de 2020\nnúmero de vendedores 651.000. Hoxe tamén 3.145, por hora 131, 2 vendedores por minuto\nsignifica. Amazon á taxa media actual\nParticipan 1.1 millóns de vendedores anualmente.\nIntegración de Amazon\nVender en Amazon.com parece un soño feito realidade para moitas empresas. Non obstante, abrir unha tenda e vender neste enorme mercado é moito máis sinxelo do que pensas. Para poder vender en Amazon coa integración Propars-Amazon, é suficiente ter un rexistro fiscal válido en Turquía. Se tes un rexistro fiscal, todo o que necesitas é Propars para converterte nun vendedor no mercado máis grande do mundo.\nSendo a primeira e única empresa de Turquía en integrarse con Amazon.com, Propars tamén está na lista SPN de Amazon e é o socio de solucións de Amazon en Turquía.\nPodes xestionar todas as túas tendas dende o mesmo lugar integrando as túas outras tendas virtuais no panel de Propars, onde venderás en Amazon.com.\nAmazon.com O mercado máis grande do mundo\nAmazon é o maior sitio de comercio electrónico do mundo con máis de 300 millóns de usuarios activos e unha facturación diaria de máis de mil millóns de dólares. Ser vendedor neste ecosistema significa entregar os teus produtos a todo o mundo. Un porto sinxelo e seguro para unha empresa que quere facer exportación electrónica.\nAdemais, o coñecemento e a credibilidade da marca de Amazon protéxeno de gastos significativos cun final incerto.\nOs teus produtos, que se negociarán en USD en Amazon.com, gañarán valor en TL e aumentarán a túa rendibilidade. E-Export ofrécelle millóns de clientes potenciais e ingresos superiores aos tipos de cambio.\nConfiguración de Amazon Integration Store\nConfigurar unha tenda en Amazon.com é un proceso serio e minucioso. Por este motivo, asegúrate de preparar os teus documentos de forma correcta e completa. Os documentos que pertencen á túa empresa en Turquía son válidos en Amazon.\nNon esquezas que podes obter apoio profesional relacionado con este proceso do equipo de Propars. Cando se toman os pasos correctos, o proceso de configuración da tenda é unha etapa que se pode superar de xeito rápido e sinxelo. Ademais, se xa tes unha tenda de Amazon, só tardas uns segundos en integrala no teu panel de Propars.\nPodes contactar cun experto de Propars agora mesmo para obter información detallada sobre a configuración e a integración da tenda.\nPropars - Amazon Integration\nCon Propars, o socio comercial de Amazon en Turquía, é posible que todas as empresas vendan en Amazon. Algunhas das funcións das que pode beneficiarse na integración Propars-Amazon son as seguintes;\n- Lista de produtos en Amazon.com,\n- Xestión de pedidos e factura electrónica gratuíta,\n- Seguimento automático de existencias,\n- Oportunidade de xestión turca,\n- Idioma automático e tradución de medida,\n- Soporte para a configuración da tenda,


Fabricante e provedor de placas de aluminio de China Ruiyi\nA superficie está gravada cun único patrón, cun bo rendemento de procesamento, alta dureza, resistencia á corrosión e excelentes efectos de oxidación e outros tratamentos superficiais. Ten as vantaxes dun excelente rendemento, un patrón claro e unha superficie limpa. É amplamente utilizado na fabricación de equipos e maquinaria, soldadura de estruturas e campos que requiren unha certa resistencia.\nA función principal é antideslizante e decoración. Ten unha ampla gama de usos, principalmente empregados na construción e no transporte. Os paneis decorativos de reixa de aluminio pertencen á serie de paneis de aluminio puro. Segundo o principio de marca internacional, a taxa cualificada de contido de aluminio das reixas decorativas de aluminio é superior ao 99,5%. Debido á alta pureza das reixas de aluminio e ao proceso de produción relativamente sinxelo, o prezo é relativamente barato. É a serie máis utilizada nas industrias convencionais. Os tipos de patróns comúns de reixas decorativas de aluminio son 1, 2, 3 e 5. A medida que cambia a demanda do mercado, haberá máis tipos diferentes de placas de patróns.\nChapa de aluminio delgada refírese ao espesor da chapa de aluminio en mm entre 0,15 e 2,0 mm. Entre elas, a folla de aluminio de 0,5 mm de espesor, a folla de aluminio de 1 mm e a placa de aluminio de 2 mm son as dimensións das follas de aluminio máis populares. Se mide o espesor da placa de aluminio en polgadas, a lámina de aluminio 1 16 ten un grosor de aproximadamente 1,5 mm, e este tipo de follas de aluminio tamén pertencen ás follas de aluminio delgadas. En canto ás chapas de aluminio de calibre fino, chapa de aluminio de calibre 12 (2,0 mm), chapa de aluminio de calibre 14 (1,6 mm), chapa de aluminio de calibre 16 (1,3 mm) e chapa de aluminio de calibre 18 (1,2 mm) pertencen a esta categoría.\nEste tipo de chapa fina de aluminio ten unha ampla gama de aplicacións, especialmente na industria da decoración arquitectónica. Equipos de iluminación para varios edificios, a nosa casa, escola, hospital, centro comercial, etc. Tanto no aspecto como na durabilidade, as finas láminas de aluminio poden satisfacernos. Ademais, esta fina chapa de aluminio tamén se pode usar como reflector solar e pode facernos unha gran contribución no aforro de enerxía.\nAplicacións e funcións\nO xadrez de aluminio 5754 h114 é moi axeitado para aplicacións con altos requisitos de rendemento, como cruceiros xigantes, torres eólicas interiores, pisos / muros de barcos / intermodais, pontes peonís, escaleiras de traballo aéreas, plataformas multimedia, etc.\n1050 rejilla de aluminio 6061 reixa de aluminio para chan de transporte público e chan de baño público\n5086 Reixa de aluminio para transporte frigorífico\nO pedal de aluminio 4017 úsase amplamente na decoración arquitectónica\nAnterior: 6061-T651 Chapa de aluminio\nSeguinte: Revestimento composto de aluminio\nRevestimento composto de aluminio


CIVICUS: “Seis de cada dez países reprimen duramente as liberdades cívicas” | Esculca\nO REINO DE ESPAÑA ENTRE OS QUE AS RESTRINXEN\nCIVICUS: “Seis de cada dez países reprimen duramente as liberdades cívicas”\nEstes son os datos publicados polo CIVICUS Monitor, un proxecto global de investigación colaborativo cuxo obxectivo é a avaliación e o seguimento do respecto os dereitos fundamentais e as liberdades públicas en 196 países.\nCIVICUS publica Poder Cidadán sob Ataque, un novo relatorio que mostra que case seis de cada dez países restrinxen gravemente os dereitos de asociación, reunión pacífica e expresión. Esta proporción reflicte a crise á que se enfrontan organizacións e activistas da sociedade civil de todo o mundo e pon en relevo o feito de o espazo para o activismo civil se ver con frecuencia socavado pola censura, os ataques contra xornalistas e o acoso a persoas que defenden dereitos e liberdades.\nO relatorio baséase en datos do CIVICUS Monitor -un proxecto de investigación colaborativo- e mostra que a sociedade civil é obxecto de graves ataques en 111 dos 196 países analizados, é dicir, case seis de cada dez países de todo o mundo. Esta cifra é superior á da última actualización de marzo de 2018 en que se contabilizaban 109 países. Na práctica, isto significa que a represión do activismo cívico pacífico continúa a ter nefastas consecuencias para a sociedade civil en todas partes do mundo, xa que só o 4% da poboación mundial vive en países onde os gobernos respectan debidamente as liberdades de asociación, reunión pacífica e expresión.\nA clasificación do espazo cívico de nove países empeorou nesta última actualización en tanto mellorou a doutros sete. A situación degradouse en Austria, Acerbaixán, Gabón, Kuwait, Italia, Nauru, Papúa Nova Guinea, Tanzania e Senegal, e mellorou no Canadá, Ecuador, Etiopía, Gambia, Liberia, Lituania e Somalia. O Reino de España continúa na categoria dos estados que limitan as liberdades civis -“Estreito” (Narrowed)- e Portugal no reducido grupo dos estados que as respectan -“Aberto” (Open)-.\nO documento tamén ofrece unha análise sobre os tipos de violacións máis frecuentes rexistradas no CIVICUS Monitor durante os últimos dous anos. No ámbito global, os ataques contra xornalistas e a censura representan os dous tipos de violacións máis comúns, o que indica que os que teñen o poder están a facer todo o posíbel por controlar o discurso colectivo e reprimir a liberdade de expresión. A persecución de activistas e o uso excesivo da forza por parte das forzas de seguranza durante as manifestacións son o terceiro e cuarto tipo de violación máis común rexistrada no CIVICUS Monitor desde outubro de 2016.\n«Aínda que existe unha grande preocupación pola proliferación de leis restritivas e non sen razón, os nosos datos mostran que non son máis que a punta do iceberg. As medidas extraxudiciais, como os ataques contra xornalistas ou manifestantes, son moito máis comúns», declarou Belalba. «Estas tácticas foron concibidas de forma cínica e pretenden crear un efecto disuasor e evitar que os demais se expresen ou se convertan en cidadáns activos».\nOs datos publicados por CIVICUS tamén traen boas noticias. Tanto nos sete países en que mellorou a clasificación do espazo cívico como noutros lugares, vemos probas claras de que o activismo pacífico pode obrigar os gobernos represivos a andar un camiño diferente. Na Etiopia, por exemplo, após anos de disturbios e unha forte represión de todas as formas de disidencia, o 2018 supuxo unha viraxe notábel. O novo primeiro ministro, Abiy Ahmed, libertou presos políticos, suavizou as restricións impostas sobre as comunicacións electrónicas e logrou importantes avances na reforma dalgunhas das leis máis represivas do país. As mudanzas no liderado político en Gambia e o Ecuador tamén conduciron a un mellor contorno para o exercicio das liberdades fundamentais.\n«As recentes melloras na Etiopia mostran o que se pode lograr cando existe vontade política e cando os líderes toman decisións valentes para responder os apelos da sociedade civil», afirmou Belalba. «Este debería ser un exemplo para os países represivos de todo o mundo. Ao eliminaren as restricións e protexeren o espazo cívico, os países poden aproveitar o verdadeiro potencial da sociedade civil e acelerar o seu progreso nunha gran cantidade de frontes».\nMáis de vinte organizacións colaboran no CIVICUS Monitor co obxectivo de proporcionar unha base empírica para levar a cabo accións destinadas a mellorar o espazo cívico en todos os continentes. O Monitor publicou máis de 1,400 actualizacións sobre o espazo cívico nos últimos dous anos eses datos son analisados no relatorio People Power Under Attack. O espazo cívico de 196 países está clasificado nunha do cinco categorías disponíbeis -fechado, reprimido, obstruido, estreito ou aberto- seguindo unha metodoloxía que combina varias fontes de datos sobre as liberdades de asociación, reunión pacífica e expresión.\nComo principais eivas democráticas no Estado Español, CIVICUS sinala ás restricións que sofre a liberdade de expresión por causa de normas como Lei Mordaza, a lexislación referida aos delitos de odio ou de inxurias á bandeira ou á coroa, o ascenso de forzas políticas que pretenden restrinxir os dereitos das mulleres e as masivas manifestacións independentistas da Catalunya en defensa do dereito á autodeterminación e a represión exercida contra os seus dirixentes.\n← China 1989: Os manifestantes, o Partido e o massacre de Beijing\nCentenas de milhares de pessoas em Hong Kong contra lei que permite extradição para a China →


Lei 40/2015: Lei 40/2015, do 1 de outubro de réxime xurído do sector público.\nOR XER 37: Ordenanza municipal do Servizo de Axuda no Fogar (SAF) Concello de Narón. Ver ordenanza.\nOR XER 38: Ordenanza Fiscal nº 17 reguladora da Taxa pola prestación do SAF. Ver ordenanza.\nRD 99/2009: Real Decreto 99/2009, do 6 de febreiro, polo que se modifica o Real Decreto 614/2007, do 11 de maio, sobre nivel mínimo de protección do sistema para a autonomía e atención á dependencia garantido pola Administración Xeral do Estado (BOE nº 43 do 19 de febreiro de 2009).\nRD CE 615/2007: Corrección de erros do Real Decreto 615/2007, do 11 de maio, polo que se regula a Seguridade Social dos coidadores das persoas en situación de dependencia (BOE nº 140 do 12 de xuño de 2007).\nRD 614/2007: Real Decreto 614/2007, do 11 de maio, sobre nivel mínimo de protección do Sistema para a Autonomía e Atención á Dependencia garantido pola Administración Xeral do Estado (BOE nº 114 do 12 de maio de 2007).\nRD 615/2007: Real Decreto 615/2007, do 11 de maio, polo que se regula a Seguridade Social dos coidadores das persoas en situación de dependencia (BOE nº 114 do 12 de maio de 2007).\nRD 504/2007: Real Decreto 504/2007, do 20 de abril, polo que se aproba o baremo de valoración da situación de dependencia establecido pola Lei 39/2006, do 14 de decembro, de promoción da autonomía persoal e atención ás persoas en situación de dependencia (BOE nº 96 do 21 de abril de 2007).\nLei 39/2006: Lei 39/2006, 14 de decembro, de Promoción da Autonomía Persoal e Atención ás persoas en situación de Dependencia (BOE nº 299 do 15 de decembro de 2006).\nOR XER 39: Orde do 27 de agosto de 2015 pola que se modifica a Orde do 2 de xaneiro de 2012, de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do Sistema para a autonomía e atención á dependencia, o procedemento para a elaboración do Programa individual de atención e a organización e o funcionamento dos órganos técnicos competentes (DOG nº 169 do 4 de setembro de 2015).\nOR XER 40: Orde do 25 de febreiro de 2015 pola que se modifica a Orde do 2 de xaneiro de 2012 de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do Sistema para a autonomía e a atención á dependencia, o procedemento para a elaboración do Programa individual de atención e a organización e funcionamento dos órganos técnicos competentes (DOG nº 45 do 6 de marzo de 2015).\nOR XER 41: Corrección de erros. Orde do 19 de abril de 2013 pola que se modifica a Orde do 2 de xaneiro de 2012 de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e a atención á dependencia, o procedemento para a elaboración do programa individual de atención e a organización e funcionamento dos órganos técnicos competentes (DOG nº 153 do 13 de agosto de 2014).\nOR XER 42: Orde do 27 de marzo de 2014 pola que se modifica a Orde do 2 de xaneiro de 2012, de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do Programa individual de atención e a organización e funcionamento dos órganos técnicos competentes (DOG nº 64 do 2 de abril de 2014).\nOR XER 43: Corrección de erros. Orde do 19 de abril de 2013 pola que se modifica a Orde do 2 de xaneiro de 2012 de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e a atención á dependencia, o procedemento para a elaboración do programa individual de atención e a organización e o funcionamento dos órganos técnicos competentes (DOG nº 94 do 20 de maio de 2013).\nOR XER 44: Orde do 19 de abril de 2013 pola que se modifica a Orde do 2 de xaneiro de 2012 de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e a atención á dependencia, o procedemento para a elaboración do programa individual de atención e a organización e funcionamento dos órganos técnicos competentes (DOG nº 86 do 6 de maio de 2013).\nOR XER 45: Orde do 1 de abril de 2013 pola que se aproba o modelo de informe social unificado para a área de dependencia, discapacidade e promoción da autonomía persoal e se aproba a súa utilización no ámbito da Comunidade Autónoma de Galicia (DOG nº 69 do 10 de abril de 2013).\nOR XER 46: Orde do 9 de Agosto de 2012 pola que se modifica a Orde do 2 de xaneiro de 2012, de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos competentes (DOG nº 157 do 20 de agosto de 2012).\nOR XER 47: Corrección de erros. Orde do 2 de xaneiro de 2012 de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do Sistema para a Autonomía e a Atención á Dependencia, o procedemento para a elaboración do programa individual de atención e a organización e funcionamento dos órganos técnicos competentes (DOG nº 67 do 9 de abril de 2012).\nOR XER 48: Corrección de erros. Orde do 2 de xaneiro de 2012 de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do Sistema para a Autonomía e a Atención á Dependencia, o procedemento para a elaboración do programa individual de atención e a organización e funcionamento dos órganos técnicos competentes (DOG nº 42 do 29 de febreiro de 2012).\nOR XER 49: Orde do 2 de xaneiro de 2012 de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do Sistema para a Autonomía e a Atención á Dependencia, o procedemento para a elaboración do programa individual de atención e a organización e funcionamento dos órganos técnicos competentes (DOG nº 9 do 13 de xaneiro do 2012).\nOR XER 50: Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do Programa Individual de Atención e a organización e funcionamento dos órganos técnicos competentes (DOG nº 34 de 19 de febreiro de 2010).


Galicia foi a Comunidade na que máis medrou o turismo en todo o Estado, e acada por vez primeira os 11 millóns de pernoitas | Turismo Galicia\nAvanzouno esta mañá o conselleiro de Cultura e Turismo, Román Rodríguez, durante a presentación do balance turístico da Comunidade no ano 2019. Realizouno na cidade de Lugo, posto que esta provincia foi a que experimentou un maior crecemento no último ano. No acto tamén estivo acompañado da directora da Axencia Turismo de Galicia, Nava Castro.\nRomán Rodríguez estableceu unha comparativa cos datos de 2009 e explicou que na última década a cifra de turistas medrou por enriba dun 33% e a demanda incrementouse nun 23%, o que demostra o traballo da Xunta de Galicia por impulsar a actividade turística “sempre dun xeito sustentable e centrado na calidade e profesionalización do sector”.\nProgreso do turismo internacional\nEn comparación coa media estatal, Galicia foi a Comunidade na que máis medrou a actividade turística, experimentando subas do 6% tanto na cifra de turistas como no volume de pernoitas, mentres que no resto do Estado o volume de viaxeiros creceu un 3% de media e o nivel de pernoitas un 0,5%.\nNo que respecta ás distintas tipoloxías, a nosa Comunidade bateu marcas tanto no referente ao turismo interno, cun alza do 3,7% no volume de demanda, como no turismo nacional, cun incremento do 6% no volume de pernoitas. Con todo, o maior crecemento rexistrouse no referente ao turismo internacional, con alzas de en torno ao 10% tanto na cifra de viaxeiros como de noites. Ademais, Román Rodríguez subliñou que na última década fomos quen de duplicar a cifra de visitantes internacionais grazas, en boa medida, ao labor de promoción levado a cabo por parte do Goberno galego.\nMáis visitantes durante todo o ano\nO conselleiro de Cultura e Turismo puxo en valor a aposta da Xunta pola desestacionalización da actividade turística, que tivo como resultado un incremento dos viaxeiros durante as tempadas media e baixa superior do 8,2 e o 5,3%, respectivamente, mentres que durante a tempada alta a alza foi do 5%. Así pois, seis de cada dez visitantes chegan fóra dos meses centrais do verán, o que demostra a capacidade de Galicia “para atraer viaxeiros durante todo o ano”.\nNo 2019 destacou ademais o aumento dos principais indicadores de calidade, como os ingresos do sector hoteleiro, que rexistraron a cifra máis alta da súa historia ao superar os 314 millóns de euros ao incrementarse só no último ano en preto de 20 millóns de euros, un 6,6%. Do mesmo xeito, melloraron outros parámetros como a ocupación hoteleira, sendo a nosa Comunidade a segunda onde máis medrou; as tarifas hoteleiras, cun alza do 2% no último ano, e a rendibilidade do sector hoteleiro, que creceu un 7% fronte ao 3,2% do resto do Estado.\nNo que respecta á análise territorial dos datos, A Coruña e Pontevedra concentraron a meirande parte das pernoitas e turistas, se ben a maior evolución rexistrouna a provincia de Lugo, cun incremento do 12,4% no caso da demanda e do 13% no número de turistas. No referente ao número de pernoitas séguena A Coruña e Pontevedra con subas de en torno ao 5% e Ourense, cun incremento do 4,5%, mentres que no que atinxe á cifra de viaxeiros a segunda posición sería para Pontevedra, cun alza do 6,9% seguida de Ourense e A Coruña.\nEntre os sete principais destinos urbanos Santiago de Compostela lidera o volume de pernoitas, con máis de 1,4 millóns, seguida da Coruña e Vigo. No referente aos xeodestinos, Román Rodríguez fixo fincapé na progresión de zonas con gran potencial de desenvolvemento como Ancares-Courel (+25,7%), Ría Muros-Noia (+21,2%) e Ría e Terras de Pontevedra (+13,7%), Terras de Ourense-Allariz (+13%), Lugo-Terra Chá (+11,8%) e Mariña Lucense (+9,5%).\nFortaleza dos hoteis\nMáis do 70% da demanda turística correspondeu con establecementos hoteleiros, que incrementaron o seu peso no mercado nun 5%. Con todo, destaca especialmente a suba do turismo rural, unha tipoloxía que a Xunta vén impulsando especialmente traballando nunha estratexia que permita afondar na súa calidade e profesionalización. Así pois, o turismo rural acadou un máximo histórico rexistrando un crecemento superior ao 4% e superando as 228.000 noites.\nPor último, o titular de Cultura e Turismo repasou as cifras do Camiño de Santiago, no que se selaron un 6,7% máis de Compostelas e se conseguiu acadar un novo récord de peregrinos, pechando o ano con preto de 350.000.\nMáis de 10 millóns en investimentos\nNeste sentido, Román Rodríguez fixo un balance positivo da evolución do turismo durante o pasado ano e celebrou que este sector siga avanzando da man da calidade. Precisamente, destacou a aposta do Goberno galego neste eido e explicou que só durante o ano pasado a Xunta investiu máis de 11 millóns de euros en máis de 900 iniciativas para o fomento dun turismo de excelencia apoiando tanto aos concellos como ao propio sector.\nEntre as distintas liñas de actuación por parte do Goberno galego, o conselleiro de Cultura e Turismo destacou o investimento de máis de 3,4 millóns de euros para mellorar as infraestruturas turísticas de 120 concellos, 1,2 millóns de euros para modernizar máis de 70 establecementos de aloxamento, 800.000 euros para os distintos xeodestinos galegos ou os 228.000 euros para reforzar o persoal nas oficinas de turismo de 45 entidades.


Un posible menhir, antigo marco divisorio de Monforte e Sober\nO arqueólogo Xabier Moure encontrou gravados prehistóricos nun monolito situado entre Neiras e Refoxo\nmonforte / la voz 08/03/2017 05:00 h\nO chamado Marco da Gándara é coñecido tradicionalmente polos vecinos de Neiras e Refoxo como un sinal divisorio entre os territorios destas dúas parroquias soberinas. En tempos marcou o límite entre os municipios de Monforte -ao que pertencía a parroquia de Neiras- e Sober. Trátase dun bloque de granito de algo máis dun metro de altura que ten gravadas dúas cruces latinas en caras opostas, orientadas respectivamente ao oeste e ao leste. Ten tamén tallados uns signos que parecen unha letra ene invertida e unha erre mal feita. Supostamente, estas marcas indican os nomes de Neiras e Refoxo.\nA pedra está catalogada con ben cultural no PXOM de Sober -aprobado no 2009-, onde se sinala a existencia destes dous signos e dunha das cruces. O que non rexistra é a presenza de dúas incisións circulares situadas moi perto das supostas letras. O arqueólogo Xabier Moure, que visitou o lugar hai poucos días, opina que estes círculos son sen dúbida petróglifos do tipo coñecido como coviña ou cazoleta. Ao seu parecer, o Marco da Gándara pode ser un menhir ou pedrafita que foi reutilizado nalgún momento como límite entre as dúas parroquias. Moure apunta que outros monolitos galegos dos que se sabe con certeza que son menhires -como a Lapa de Gargantáns, no municipio pontevedrés de Moraña- tamén están gravados con petróglifos.\nO arqueólogo indica por outro lado que durante a súa recente visita un veciño da zona lle contou unha lenda local relacionada con esta pedra e coas cruces que ten gravadas. A historia di que estas cruces pertencen aos sepulcros dunha moza que era sobriña dun conde de Lemos e dun xove pastor que foron enterrados a cada lado do marco.\nUnha lenda tráxica\nSegundo a lenda, o pastor levaba un día o gando ao lugar da Gándara cando socorreu á moza, que acaba de caer do seu cabalo. «A partir de entón víronse con frecuencia e namoráronse -explica Moure-, e o conde de Lemos, tío da moza, conminouna a que abandonase ao pastor». Pero esta negouse e os dous continuaron véndose neste lugar. Ao sabelo, o conde enviou na súa busca a varios soldados que encontraron a parella na Gándara e desembaiñaron as espadas para matar ao mozo. A rapaza púxose diante del para defendelo e resultou tamén ferida de morte. O conde ordenou entón que os enterrasen xunto ao marco -un corpo mirando ao leste e o outro ao oeste- para que non se puidesen ver nin tocar despois de mortos. «Pola lenda, podemos situar a orixe do marco nalgún momento da Idade Media», comenta Moure.\nO monolito é mencionado por outra parte no célebre catastro do marqués da Ensenada -realizado no século XVIII-, onde se indica que marcaba o límite entre as dúas parroquias. Os datos deste catastro foron recollidos por unha parte en Refoxo en marzo de 1752 e por outra en Neiras en maio de 1753. Segundo este texto histórico, a primeira parroquia pertencía por entón a Sober e era xurisdicción do conde de Amarante. A de Neiras formaba parte do municipio de Monforte e estaba baixo a xurisdicción do conde de Lemos.\nUn conflito de lindes aínda sen resolver\nO Marco da Gándara encóntrase xunto a un vello camiño a uns catrocentos metros de distancia dunha estrada local que une a cabeceira da parroquia de Neiras co vial CP-3201, que enlaza Sober e Monforte. «Ao tratarse dun marco de término, esta protexido pola Lei do Patrimonio Cultural», apunta Xabier Moure.\nPor outra parte, a parroquia de Neiras é escenario dun litixio entre os concellos de Monforte e Sober, que non se puxeron de acordo en canto aos límites entre ambos municipios nesta zona. A delimitación está en mans do Instituto Geográfico Nacional, que aínda non emitiu unha resolución. Nun encontro que mantiveron hai tempo os técnicos deste organismo con representantes dos dous concellos e con veciños da zona mencionouse a antiga pertenza da parroquia de Neiras a Monforte e o testemuño do catastro de Ensenada. A resolución deste problema de límites -indicouse por entón- é particularmente complexa.\nSober Monforte de Lemos Patrimonio histórico


Seguro enerxías renovables - Arç Cooperativa\nSeguro enerxías renovables\tjamgo_admin\t2021-07-28T08:59:54+00:00\nHai máis de 35 anos que Arç Cooperativa deseña e xestiona programas de seguro para proxectos e instalacións de xeración de enerxía de fonte renovable. Esta vocación nace do compromiso coa transformación do modelo enerxético e oriéntase a mellorar as condicións de sustentabilidade futura do noso planeta. A partir da nosa experiencia deseñamos produtos e programas adaptados ás necesidades dos proxectos de enerxía renovable independentemente da escala, a tecnoloxía, o marco normativo ou a súa situación.\nExplotación e mantemento\nResponsabilidade civil: garante o pagamento das indemnizacións responsabilidade do asegurado por danos materiais ou persoais e dos gastos por fianzas civís e criminais, honorarios profesionais e gastos xudiciais.\nAvaría de maquinaria: cobertura de reposición ou reparación de maquinaria en caso de avaría repentina ou imprevista causada por calquera causa non excluída.\nMultirrisco de danos: o contrato Multirrisco ten como obxecto cubrir os danos materiais de orixe externa e as perdas de produción que se deriven deles, como queda descrito nos condicionados (riscos nominados).\nSeguro para garantir o pagamento das indemnizacións das que o asegurado poida resultar civilmente responsable por danos corporais ou materiais a terceiros segundo o Código Civil (art. 1902 a 1910).\nResponsabilidade civil de explotación\nResponsabilidade civil de inmobles\nResponsabilidade civil de instalacións\nResponsabilidade civil da actividade\nResponsabilidade civil de produto se/ou postraballo\nResponsabilidade civil por danos ao receptor da enerxía\nFianzas e defensa\nElaboramos e aplicamos programas nacionais e internacionais de seguros para a industria eólica dende o ano 1984, achegando solucións aseguradoras para as diferentes necesidades de fabricantes, promotores e responsables de O&M: GE, Gamesa, Nordex, Vestas ou Siemens.\nA nosa experiencia diversifícase e consolídase cos seguros para o conxunto de tecnoloxías que integran o mix renovable: dispoñemos de produtos e solucións específicas para a aseguranza de minicentrais hidráulicas e plantas de biomasa e coxeración. Do mesmo xeito, podemos levar a cabo o estudo e colocación de programas de seguro para a captación off-shore de enerxía das ondas e centrais termosolares.


Os abusos tarifarios encarecen a factura da luz marcando prezos record | Ecoloxistas en Acción\nEstás en: Inicio » Participación » Otros idiomas » Galego » Os abusos tarifarios encarecen a (...)\nXaneiro do 2017, por Enerxía | Visitas: 259\nAs condicións meteorolóxicas non son a causa atrás do encarecemento da luz, senón unha mala regulación do sector.\nA redución de consumos innecesarios, o autoconsumo e a mellora da eficiencia enerxética son as chaves que permiten aforros significativos.\nO prezo da luz durante esta semana situouse por riba dos 95 euros por MWh. Segundo as palabras do ministro de Enerxía, Álvaro Nadal, a falta de auga e de vento e o consumo de Francia debido ao parón nuclear están detrás deste aumento tarifario. Con todo, cómpre sinalar unha vez máis que non son as condicións meteorolóxicas as que máis peso teñen nesta suba do prezo. É a mala regulación do sector enerxético que desde 1997 segue favorecendo a un oligopolio eléctrico que, perante a situación actual e a pasividade do regulador, comete abusos tarifarios.\nA auditoría real dos custos enerxéticos é unha das demandas que a sociedade civil reivindicou durante anos e que segue desatendéndose polo lexislativo. Nun mercado marxinalista onde a última enerxía que entra no sistema é a que marca os prezos permítese ás grandes compañías eléctricas decidiren cal será esa enerxía e por tanto o prezo final. Así, obtéñense beneficios millonarios, como é o caso da enerxía nuclear que, tendo un custo inferior a 20 euros por MWh recibe de media entre 50 e 60 euros, única razón que xustifica o temerario alongamento da súa vida útil.\nUn enorme lucro que se suma ao financiamento que recibiron tradicionalmente as empresas enerxéticas, os 3.500 millóns de euros de Custos de Transición á Competencia que se embolsaron, ou os continuos pagamentos por capacidade que premian as tecnoloxías máis obsoletas. Ademais, hai que ter en conta a bolsa que se introduce na lei de 1997 destinada a pagar as amortizacións das centrais de carbón, hidráulicas e nucleares.\nPor iso, Ecoloxistas en Acción sinala que é necesario eliminar os beneficios caídos do ceo que reciben as grandes eléctricas, ás que, aínda en situacións de emerxencia como a vaga de frío, permíteselles seguir duplicando e triplicando o prezo real da electricidade. É fundamental abordar no cadro dunha lei orgánica de cambio climático e transición enerxética a eliminación do actual sistema de tarificación. Neste sentido, as renovábeis, o autoconsumo e a mellora do illamento das vivendas son pezas chave para reducirmos a nosa factura nun mundo co prezo dos combustíbeis fósiles en continuo crecimento. O desenganche das empresas do oligopolio eléctrico en favor das cooperativas de enerxía verde é o primeiro paso que, como cidadanía, podemos dar para esixirmos o cesamento destes abusos tarifarios.\nPor último e máis importante, debemos lembrar que estes incrementos se ensañan especialmente cos sete millóns de españois que xa teñen dificultade para pagar o recibo da luz ou que xa están en situación de pobreza enerxética, sen que existan a día de hoxe medidas efectivas que eviten os cortes de subministración de luz, auga e calor ás familias vulnerábeis de todo o Estado español.\nExplicación do sistema tarifario\nInstalacións xa amortizadas con diñeiro público\nO sistema de fixación do prezo da electricidade en España está determinado pola Lei do Sector Eléctrico de 1997, (Lei 54/1997 de 27 de Novembro; BOE A – 1997 – 25340), que introduciu o Goberno de José María Aznar mudando drasticamente a anterior regulación.\nO punto de partida de maior incidencia nos resultados sociais, e doutro tipo, é unha poxa dos prezos de xeración propostos polas empresas todas as noites, para o día seguinte e que se dividen en fraccións de media hora, 48 medias horas ao longo do día. É un esquema pensado para as centrais que se asumen son de réxime ordinario: hidráulicas, carbón, nucleares e ciclo combinado.\nEsa mesma Lei introduce a formación dunha bolsa para con ela pagar a amortización das instalacións que entraron en operación antes de 1997. Son basicamente: as centrais hidráulicas, as de carbón e as nucleares. Esa bolsa foi xestionada polas empresas eléctricas e o sistema financeiro de tal modo que xa desde hai anos, antes de 2011, todas esas instalacións atópanse amortizadas.\nA poxa de xeración debera recibir valores asociados aos custos variábeis de xeración para as diferentes centrais, que desde as empresas propóñense aos operadores do sistema eléctrico. A poxa resólvese co prezo de corte, de cada fracción de media hora, entre a demanda prevista e a suma das ofertas, ese prezo aplícase a todas as instalacións que operen a esa hora, aínda que a súa oferta sexa de moito menor prezo.\nAs centrais hidráulicas, de carbón e nucleares, xa amortizadas, resultan claramente beneficiadas nesta poxa. Por exemplo, calquera central nuclear ten un custo variábel inferior a 20 €/MWh e de media recibiu entre 50 e 60 € por MWh; este inxente beneficio é a razón atrás do seu alongamento de vida por riba dos 40 anos previstos no seu deseño.\nAs novas centrais, en operación posterior ao ano 1997, en particular as de ciclo combinado, deberían ofertar en función dos seus custos variábeis, fundamentalmente o custo do gas natural consumido, e o maior pago que obtivesen na poxa debera permitir a realización da amortización das mesmas. É un punto que non fica nada claro na súa concepción.\nPoxa de xeración eléctrica a mediados de xaneiro de 2017\nNesta semana de mediados de xaneiro de 2017 está a producirse unha situación atípica de prezos, da cal se fan eco os medios de comunicación. No día 18 de xaneiro, os valores de poxa fixáronse entre 67,5 €/MWh, horas vale, e 95,11 €/MWh, moi por encima dese valor medio antes citado de 60 €/MWh. Véxase a figura nº 1.\nFigura nº 1.- Preciso do mercado diario de electricidade o día 18 de xaneiro de 2017.\nPodémonos preguntar se sucedeu algo raro e houbo que recorrer a enerxías non previstas en cantidades significativas, e se o combustíbel utilizado nesas centrais atopábase en niveis de prezos moi elevados.\nNa figura nº 2 móstrase a curva de demanda eléctrica peninsular ao longo dese día 18 de xaneiro. É bastante convencional. Parámonos na hora vale, 4 horas e 10 minutos para vermos a desagregación de fontes. Atopámonos co feito de que dúas fontes xa amortizadas, carbón e nuclear supoñen nesa hora o 46 % da xeración, van recibir un moi bo prezo; logo, ás horas punta, será mellor, recibirán ao redor dos 90 €/MWh.\nFigura nº 2.- Curva de demanda eléctrica en España Peninsular o día 18 de xaneiro de 2017. Para vermos o círculo da desagregación da xeración, á dereita da figura, é preciso entrarmos na páxina web de Rede Eléctrica de España e seguirmos a curva diaria co cursor.\nA xeración eólica, que está incluída no réxime especial, non no ordinario, participa a esa hora, das 4,10, cun 36,4 % da total. Este día o seu esquema de recepción de pagos suporálle un bo día desde o punto de vista económico. Algo parecido ocorre coa coxeración, tamén concepto incluído no réxime especial.\nAs centrais de ciclo combinado compran gas natural de orixe foránea, mais este non ten agora un prezo especialmente elevado, e ademais nesa hora, das 4,10, só participan nun 4,1 % da produción total de electricidade. Non parece que este apartado xustifique esa subida de prezos de poxa.


Alternativa Galega de Esquerdas critica que a Xunta sufrague ó Concello de Sarria polas touradas con cartos públicos – EnComún\n“As touradas en Sarria non son unha necesidade”\nDende AGE denuncian o gasto público en espectáculos “alleos ás tradicións populares do noso país”, nun momento de crise económica e paro\nO espectáculo taurino incluído no programa de festexos do San Xoán 2013 foi motivo dunha pregunta parlamentaria formulada na Cámara galega polos deputados Ramón Vázquez e Antón Sánchez, de Alternativa Galega de Esquerdas (AGE). Os deputados desta formación política rexistraron unha pregunta ó Goberno galego sobre os concellos que organizan touradas con cartos públicos. No texto da pregunta, os deputados de AGE fixeron referencia explícita ó Concello de Sarria, “que aparece como patrocinador de espectáculos de maltrato animal”, en referecia á corrida de touros do domingo 23 de xuño. “Na comarca de Sarria, as touradas non son unha demanda nin moito menos unha necesidade”, sinalou Alternativa na argumentación das preguntas parlamentarias, “e iso confírmano os datos de asistencia o pasado ano”.\nREUNIÓN PREVIA CO COLECTIVO SARRIA LIBRE DE TOURADAS\nO grupo parlamentario presentou as súas cuestións logo de se reunir con membros da plataforma Sarria Libre de Touradas, da que a propia AGE forma parte.\nGASTOS EN TOUROS NUN MUNICIPIO CON CASE 2.000 PARADOS E CUN CENTRO DE SAÚDE PECHADO “PARA OPTIMIZAR RECURSOS”\nPara Ramón Vázquez, a “axilidade” coa que o Concello de Sarria “decide sufragar as corridas de touros” contrasta coa situación socioeconómica do municipio, “onde o desemprego afecta a 1.934 persoas e o centro de saúde da parroquia de Oural pechou coa escusa de optimizar recursos”. “A organización de touradas implica un maltrato animal inaceptable nunha sociedade que se dá en chamar civilizada”, destacou Vázquez, “é un desbaldimento de recursos públicos indigno, e instala descontextualizadamente festexos alleos ás tradicións populares do noso país”. Alternativa Galega de Esquerdas preguntou á Xunta se considera “apropiada” a organización de touradas con cartos públicos, se coñece canto das transferencias económicas ao consistorio sarriao se gastou nas corridas do San Xoán deste ano, e “se pensa continuar permitindo que os cartos de todas as galegas e galegos se destinen a pagar espectáculos de maltrato animal”.


Da noite celta ao certame de bandas\nInicio/Cultura/Da noite celta ao certame de bandas\nCabeza de Manzaneda acollía o día 18 de agosto o IV Campionato Celtibérico de Bandas de gaitas\nNon eran as súas datas habituais, pero aínda así músicos e público responderon ao IV Campionato Celtibérico de Bandas de gaitas “Memorial Gabino García”. Estaba previsto para finais de xullo, pero aprazouse debido ao tráxico accidente de Santiago. Así Cabeza de Manzaneda convertíase en agosto en escenario deste encontro musical. O seu limiar foi a noite celta, o 17 de agosto.\nAo día seguinte, 18 de agosto, comezaba ás 11 h. o certame propiamente dito coas bandas de Flariz-Monterrei, O Carballiño&Os Trabazos, do Concello de Riós, do Concello de Xunqueira de Ambía e Preparatorio. Os finalistas no concurso de solistas foron a Real Xuvenil e a do Concello de Manzaneda. O programa completábase coa actuación do gaiteiro Óscar Ibáñez, que presentaba o seu último disco, e coa homenaxe e ofrenda floral a Gabino García.\nbanda celta gaitas Manzaneda\nA música do rues Magín Blanco, no derradeiro día das Festas do Cristo do Barco\nA Banda de Música do Barco enche de melodías o día do Cristo\nVídeo do concerto da Banda de Música do Barco na praza do Sagrado


Vieiros: Galiza Hoxe - Os tradutores queren saír á luz\nPreparan un "libro branco"\nOs tradutores queren saír á luz\nOs profesionais galegos do sector reclaman no Día Internacional da Tradución máis visibilidade e a mellora das súas condicións.\nMoisés Álvarez - 12:30 30/09/2009\nTags: editorial galego libro tradución\nO volume de traducións no mercado editorial galego medrou estes anos de forma considerábel á calor da aparición de editoras e coleccións especializadas e do aumento das axudas públicas, que agora parecen perigar logo de que a nova Consellaría de Cultura non as convocase para este ano. Detrás deste boom non só están as editoriais e a política cultural que seguiu a Xunta nos últimos anos; o auxe das traducións non sería posíbel sen o traballo dunha nova xeración de tradutores e tradutoras, responsábeis de boa parte das novidades verquidas ao galego. Son profesionais saídos da facultade que buscan o recoñecemento social do seu traballo e mellorar as condicións dunha figura imprescindíbel no sistema editorial.\nSe hai apenas uns anos a maior parte das versións ao galego de obras literarias as asinaban escritores, docentes e eruditos, na actualidade o peso da tradución literaria lévana os profesionais do sector, licenciados na Facultade de Filoloxía e Tradución de Vigo. Son tradutores de arredor de 30 anos de idade, que queren facer valer a súa profesionalidade e os coñecementos e recursos adquiridos na súa formación. Daniel Saavedra, que con 26 anos asinou a versión galega d'O neno co pixama a raias, cre que “ as novas xeracións teñen unha visión nova cara á lingua, e intentan deixar unha pegada diferente”.\nMarilar Aleixandre, escritora que este 30 de setembro recibe a homenaxe da Asociación Galega de Tradutores polo seu traballo neste ámbito, ve na maior presenza de tradutores profesionais un signo de normalización do sistema literario galego: “En Galiza a tradución deixouse totalmente ao voluntarismo e á iniciativa privada, o que explica que houbera moitas traducións de escritores. E este ten que ser un traballo máis sistemático e artellado”.\nNa busca de máis visibilidade\nA convivencia de profesionais e nomes da cultura asinando traducións é entendida como positiva por Eva Almazán, a tradutora máis prolífica dos últimos anos: “Para que unha comunidade cultural sexa normal, no mundo editorial e literario deben convivir os dous colectivos”. O que os profesionais da tradución lamentan é que a consideración sexa diferente segundo quen asina a tradución: “É inxusto que se a fai un escritor pareza que ten máis valor que se é dun nome descoñecido”, opina Patricia Buján, tradutora de A medición do mundo e outras obras verquidas do alemán.\n“No uso do nome do tradutor hai moito de estratexia”, confirma Laura Sáez. A autora da versión galega de A voda, de Carson McCullers, denuncia que “as editoriais ás veces usan escritores famosos, que levan o nome na portada, e logo a revisión faina un tradutor anónimo”. Tamén Daniel Saavedra demanda maior presenza: “Somos os tapados da produción literaria, estamos un pouco de lado, facendo o traballo sucio”.\nSen embargo, parece que algo está a cambiar nese sentido. Lara Domínguez Araújo, tradutora de Terrorista, de John Updike, cre que “o tradutor é unha figura que só aparece cando hai problemas, pero no sistema editorial galego cada vez ten máis visibilidade”. Jairo Dorado Cadilla dá a súa opinión desde Saraievo, onde traballa como intérprete ademais de asinar traducións de linguas balcánicas ao galego: “penso que a nivel editorial imos a modo pero con seguridade cara a un recoñecemento axeitado”.\nPara Eva Almazán, a figura do tradutor está ben valorada na sociedade e considera a situación galega como “privilexiada”: “Aquí son habituais elementos que noutras culturas serían excepcións; a aparición do nome do tradutor na capa dos libros, a sinatura de contratos de tradución legais e xustos, a invitación a actos de presentación das obras, a existencia de premios de tradución coa mesma categoría ca os de creación literaria ou o interese dos medios en contar cos tradutores en entrevistas e debates, por exemplo”.\nA maior parte dos tradutores novos non se amosan tan optimistas, aínda que recoñezan melloras nas condicións profesionais grazas ás axudas públicas e á receptividade das editoriais. Un informe de 2008 do Consello Europeo de Asociacións de Tradutores Literarios avaliaba a súa situación en diferentes países europeos, e aínda que non analiza como se atopa en Galiza, “amosa que as condicións son bastante mellorábeis na maioría dos países”, explica Lara Domínguez, que engade “que polo xeral, para vivir dignamente hai que compaxinar varias actividades”.\nAgás Eva Almazán, os profesionais consultados consideran que non se pode vivir unicamente das traducións literarias. “Non é rendíbel, tes que facelo por afección ou por compromiso, e sempre porque tes outros traballos”, explica Laura Sáez. “Estante acordando prezos por proxecto, e ao final acabas cobrando 4 ou 5 euros por páxina, e para facelo ben podes botar un día con esa páxina”.\nAxudas vinculadas ás tarifas\nLara Domínguez, Patricia Buján e Laura Sáez formaron hai seis meses un equipo de traballo no seo da Asociación Galega de Profesionais da Tradución e a Interpretación (AGPTI) para elaborar un Libro Branco da Tradución en Galiza, un documento que debe servir para establecer as bases das relacións profesionais do sector. “O obxectivo é establecer un protocolo de actuación que sexa seguido polos editores”, sinala Sáez. Traballan coa idea de que a concesión de axudas públicas á tradución se vincule a que as editoriais garantan unhas condicións dignas aos tradutores. Domínguez explica que en Cataluña si se teñen en conta esas condicións: “se a tarifa que paga a editorial ao tradutor supera un mínimo, ten máis puntos e máis posibilidades de que lle concedan as axudas”.\nPara que iso sexa posíbel, o primeiro paso é que a Consellaría de Cultura volva convocar as axudas á tradución, que suspendeu este ano pese á disconformidade das editoriais e a sorpresa do mundo da cultura. “En todos os países se dan axudas á tradución, non só en países con linguas minorizadas”, opina Lara Domínguez, “son fundamentais para crear cultura”. O departamento que dirixe Roberto Varela anunciou que volverá convocar esta liña de subvencións xa a finais deste ano, a cargo dos orzamentos de 2010, pero polo de agora semella que o ritmo de traducións se reduciu nos últimos meses.\nSeis dos novos tradutores galegos: Laura Sáez, Eva Almazán, Daniel Saavedra, Lara Domínguez, Jairo Dorado e Patricia Buján


O cineasta francés Jean-Marie Straub encontrarase cos espectadores en Compostela - CULTURA - Sermos Galiza - Diario de intereses galegos\nO 27 DE AGOSTO NA SALA NUMAX\nO cineasta francés Jean-Marie Straub encontrarase cos espectadores en Compostela\nRedacción 08 Agosto 2018 17:39 h.\nDe esquerda a dereita, Jean-Marie Straub, Pedro Costa e Danièle Huillet, durante a rodaxe de 'Onde xace o teu sorriso?'. Foto: cedida.\nCon Danièle Huillet (1936-2006) formou unha das parellas máis radicais, formal e politicamente, do cinema europeo moderno. A eles débense filmes como canonazos, monumentais, difíciles, intansixentes, belos: Non reconciliados (1965), Crónica de Ana Magdalena Bach (1968), Moisés e Aarón (1975). Jean-Marie Straub (1933) visitará Compostela este 27 de agosto.\ncultura cinema Jean-Marie Straub\nA Sala Numax e o Concello de Santiago organizan o encontro de Straub cos seus espectadores galegos dentro do ciclo A cor das palabras. Será ás seis da tarde e incluirá a “proxección en exclusiva” da última peza do cineasta, a curtametraxe Xentes do Lago (2018). Ao día seguinte, terza feira 28 de agosto, ás sete e media, presentará a derradeira sesión do programa dedicado á súa obra -e mais de Huillet- que leva varios meses na carteleira do cinema compostelán. Veranse os filmes Comunistas (2014), A guerra de Alxeria (2014) e O acuario e a nación (2015).\nA Straub, opositor constante á sociedade do espectáculo e defensor dun cinema extremo, conectado con outras disciplinas -literatura e pintura sobre todo-, que procura a desintoxicación da ollada contemporánea, acompañarano varias amigas e compañeiras. O gran cineasta portugués Pedro Costa, que en 2001 filmou os métodos de traballo de Straub e Huillet na magnífica Onde xace o teu sorriso?, será un deles.\nO profesor italiano Giorgio Passerone, actor de Xentes do Lago, e a actriz e produtora suíza Barbara Ulrich, estreita colaboradora de Straub, completan a expedición straubiana a Galiza. Que tamén conta coa axuda do Museo Reina Sofía de Madrid, da distribuidora Belva Films e da entidade La Plantación de Ourense.


Faia presenta o seu novo espectáculo no marco do encontro, que comezan o 24 de marzo | culturagalega\nO Concello de Santiago acollía na mañá deste 22 de marzo a presentación das xornadas O que non se escribe. O vindeiro día 24 bota a andar este encontro centrado na reflexión sobre a creación musical contemporánea a partir de arquivos sonoros. Organizado por Luneda Producións, o programa inclúe unha escoita comentada dos discos de lousa conservados no Arquivo Sonoro de Galicia do Consello da Cultura ou unha mesa redonda con Tanxugueiras, Mercedes Peón, Faia Díaz e Xosé Miguélez sobre a creación con este tipo de material.\nA presentación do novo espectáculo de Faia, que explora a fondo o material que achegan estes arquivos, un obradoiro sobre recollida de tradición a cargo de Xulia Feixoo e unha charla de Carlos Martorell arredor da integración de intelixencia artificial e música tradicional son outros dos contidos do proxecto.\nDentro das propostas das xornadas está un paseo sonoro que convida a percorrer a cidade a través do seu patrimonio sonoro. A través de códigos QR calquera persoa pode escoitar en 24 lugares de Compostela fragmentos de audio de recollidas de música tradicional seleccionados por persoas vinculadas a este sector. O paseo estará dispoñible ata o vindeiro 4 de abril.\nPrograma de O que non se escribe no web de Luneda Mapa do paseo sonoro no web de Luneda Presentación das xornadas no web do Concello de Santiago\nMorre o fotógrafo Carlos Valcárcel\nOlaxonmario coróase nos Premios Youtubeiras con dous galardóns\nVolve o ciclo Poetas Di(n)versos á Coruña\nCulturgal fecha a súa 14 xeira a sumar 9.000 visitas


Televés anuncia o cesamento temporal de actividades en Rusia\nAnte os recentes acontecementos que se seguen desenvolvendo no conflito xeo-político do Leste de Europa, a empresa compostelá Televés vén de anunciar o cesamento temporal das súas actividades en Rusia.\nGAIN dará apoio ás empresas tecnolóxicas que non obtiveran fondos do Neotec\nA directora da Axencia Galega de Innovación (GAIN), Patricia Argerey, anuncio este xoves 17 de marzo, a continuidade da liña de apoio da Xunta a proxectos de emprendemento de base tecnolóxica galegos que non obtiveron financiamento do Neotec por falla de crédito. Esta medida enmárcase no compromiso da Xunta co emprendemento que, no ano 2021, permitiu apoiar (...)\nVitae Consultores chega aos 21.000 profesionais formados\nA consultora galega Vitae vén de facer balance da súa actividade formadora nas máis avanzadas tecnoloxías, recursos e metodoloxías para axudar aos nosos profesionais e empresas a ser máis competitivos, rendíbeis, innovadores, eficaces e eficientes, unha actividade (con cursos e obradoiros para profesionais e de formato interno para as empresas) que comezou xa (...)\nA corporación galega Televés, centrada en servizos de telecomunicacións, vén de anunciar que inaugura a súa filial internacional número once. Estamos a falar de Televés Escandinavia, que nace coa vontade de aumentar a presenza da marca nos mercados escandinavos de Dinamarca, Suecia e Noruega, amais do resto de países nórdicos (Finlandia, Islandia e Grenlandia). (...)\nA operadora de telecomunicacións Vodafone anunciou finalmente o reinicio do seu Reto 5G, unha proposta xeral da empresas para promover servizos, produtos e proxectos de innovación para empresas e particulares que empreguen o devandito estándar móbil. Dito doutro xeito: trátase de mobilizar contribucións tecnolóxicas que “liquiden problemas de amplo impacto” a (...)


PressReader - La Voz de Galicia (Deza) - Deza local: 2017-07-09 - Grazas mil\nSentímonos tan agradecidos que tiñamos que facer pública esta carta. Porque sen todos vós Xirandola non sería o que hoxe é. Porque non teríamos chegados aos 30 anos, nin a Lausanne, nin a Holanda, nin a Bos Aires. Estamos agradecidos e felices grazas a vós, porque sen vós non tería existido todos eses intercambios con outros grupos nin todas esas recollidas polas aldeas de Galicia que nos fixeron medrar como persoas e como grupo, que nos achegaron un pouquiño máis á esencia do folclore, que nos fixeron aprender dos erros e celebrar os acertos, que nos fixeron ser o que hoxe somos. E porque queremos seguir aprendendo e medrando e ensinando e engordando a cultura galega e a cultura dezá. Porque máis que un grupo somos unha familia, un motivo de reunión social para os silledenses (e para os que non o son tamén). Porque sen vós non poderíamos presumir de vestiario nin de bailes nin de música. Grazas a vós sentímonos orgullosos de levar a Bandeira e o noso Concello de Silleda polo mundo adiante e de representar a unha vila que aposta polo noso e que apoia as nosas raíces.\nGrazas, grazas e mil grazas ao Concello de Silleda por valorar sempre e ao longo de toda a nosa historia os nosos esforzos de investigación e as nosas propostas e por apoiarnos sempre tanto a nivel económico como moral. Sen vós o día 1 de xullo non sería tan grande.\nGrazas a toda a xente da vila por acompañarnos neste camiño durante as tres primeiras décadas. Grazas a todo o público que nos amosou o seu apoio durante as tres horas de festival de celebración do aniversario. Grazas a Banda Recreativa e Cultural de Bandeira e ao Coro Vales Mahía pola súa dedicación desinteresada e polas horas de ensaio que nos axudaron a preparar parte da nosa trixésimo primeira mostra. Grazas ao grupo El Trencal de Carlet-Valencia por recorrer máis de mil quilómetros para bailar quince minutos e aportar un toque mediterráneo ao festival. Grazas a papás e mamás e avós e avoas e tías e primas e demáis familia pola súa paciencia para ir e vir aos ensaios das actuacións, aos concursos, por animarnos sempre. Grazas a todos os que fixestes posible que o día 1 de xullo fose unha data especial, por esa tarta saborosa que nos trouxestes, por deixarnos roupa para os bailes,...\nGrazas, en definitiva, a todos. Por facernos felices e deixarnos seguir adiante. Vémonos o ano que ven, e esperamos tamén dentro doutros trinta anos.


Os chanzos: DESPOIS DA SEMANA SANTA\nCóntame un amigo, cun certo tono de indignación, que despois duns trinta anos sen viaxar á súa vila natal nas vacacións de Semana Santa, desta volta animouse a pasar uns días alá e regresa, por dicilo dun xeito suave, un tanto sorprendido dalgunha novidade con que se encontrou.\nAlporizouno particularmente a procesión do Santo Enterro, á que se sentiu obrigado a asistir por presión familiar na noite do Venres Santo. “Dos meus tempos de rapaz”, dime, “lembraba nestes actos ás señoras de boa posición da vila desfilando vela en man, ataviadas con traxes negros, zapatos de tacón alto, peineta e mantilla española. Este grupo non faltou agora, pero o desfile ía incrementado por uns impresionantes individuos con capirotes estilo ku-klux-klan, con longas capas de bo tecido, noviñas e ben planchadas, e por debaixo uns hábitos frailunos tamén do trinque, conxunto que xa lle debeu saír por un bo pico. E non só eso, tampouco faltaba outra boa colección de encapuchados, estes sen capirote, un deles cunha tremenda cruz ás costas que a xulgar polo grosor dos madeiros xa debía pesar o seu, e outros máis portando as imaxes tradicionais. Por non faltar non faltaba nin o encapuchado de pés descalzos arrastrando unhas cadeas moi aparentes”.\nO meu amigo fixo unha pausa como para coller ánimos. “Pero o que xa me deixou dun barreno”, proseguiu logo, “foi ver pararse a procesión e nun balcón ben iluminado por un reflector aparecer unha tía que se puxo a cantar unha saeta”- “Home”, díxenlle eu, “xa se lle podía ter ocorrido algo un pouco máis enxebre, un alalá por exemplo”. Miroume cun certo aire de dúbida. “Non sei o que sería peor”, suspirou.\nE coa mesma alá se marchou rosmando: “xa me gustaría a min coñecer a opinión do papa Bergoglio sobre toda esta parafernalia”, tampouco sei eu se máis alporizado pola exhibición de relixiosidade troglodítica que acababa de observar na súa vila, ou pola constatación da evidencia de sermos un pobo cada vez máis carente de identidade.\nXa digo: non sei… non sei…\nPublicado por Francisco Ant. Vidal ás 17:23


Presentado o Plan de Viabilidade invernal para as estradas lucenses de titularidade autonómica – EnComún\nO pasado 1 de novembro foi posto en marcha o Plan de Viabilidade Invernal, que ata o 30 de abril tratará de reforzar a seguridade viaria das estradas lucenses de titularidade autonómica fronte ás inclemencias climatolóxicas propias do inverno, mediante a retirada da neve ou a distribución de sal cando as condicións así o requiren. No arranque deste Plan, a delegada territorial da Xunta, Raquel Arias, supervisou as dotacións de medios dispostos para este operativo.\nCINCO NOVOS QUITANEVES\nSegundo anunciou Arias, este plan, impulsado pola Consellería de Medio Ambiente, Territorio e Infraestruturas, vese beneficiado por un incremento de medios mecánicos e físicos para a presente campaña con relación a anos precedentes. Así, cinco novas máquinas quitaneve súmanse as 13 xa existentes, estando catro delas dotadas de esparexedores de salmuera, un fundente líquido constituído por unha solución salina que ofrece mellores resultados para actuar na prevención da formación de placas de xeo, sendo tamén máis respectuoso co medio ambiente.\nCATRO NOVAS PLANTAS DE SALMUERA, MÁIS ECOLÓXICA\nDende a delegación territorial da Xunta en Lugo destacaron que se están a incorporar catro plantas para a fabricación e abastecemento de salmuera cara o operativo do Plan de Vialidade Invernal. Así mesmo, mantéñense os 11 silos de sal distribuídos estratéxicamente pola xeografía da provincia, de xeito que o operativo autonómico para a provincia conte cun total de 15 depósitos dos distintos produtos empregados para manter a vialidade na rede de estradas. O silos de sal están situados no Corgo, Pedrafita, Xermade, A Pastoriza, Quiroga, Begonte, Castroverde, Chantada, O Incio, e dous na Fonsagrada. Con este reparto, dende a Xunta pretenden gañar en operatividade, chegando canto antes aos puntos que presenten algunha dificultade para o tráfico, pero tamén procurar a eficiente distribución do material.\nINVESTIMENTO E CIFRAS\nA Consellería de Medio Ambiente, Territorio e Infraestruturas estima que será preciso investir preto de 350.000 euros tan só no abastecemento da sal, máis 619.000 euros de custo do servizo contratado.Este plan alcanza á totalidade da rede viaria da Xunta na provincia, cun total de 1.500 quilómetros, e implica a arredor de 70 traballadores. Dúas empresas cobren este servizo, incluído nos respectivos contratos de conservación integral. A efectos de contratar este servizo, a rede de estradas provinciais dividiuse en dúas áreas, norte e sur, pola estrada N-VI entre Guitiriz e Lugo, e a estrada de Fonsagrada dende a capital ao límite da provincia.


Abel Losada advirte que Feijoo e Rajoy “sempre fixeron o contrario do que dixeron”, polo que as propostas de apoio fiscal a empresarios “carecen de credibilidade” - PSdeG-PSOE\nAbel Losada advirte que Feijoo e Rajoy “sempre fixeron o contrario do que dixeron”, polo que as propostas de apoio fiscal a empresarios “carecen de credibilidade”\nInicio Autonómicas 2012 Abel Losada advirte que Feijoo e Rajoy “sempre fixeron o contrario do que dixeron”, polo que as propostas de apoio fiscal a empresarios “carecen de credibilidade”\n05.10.2012 32641281A Abel Losada 0\nO candidato socialista pola provincia de Pontevedra, Abel Losada, dixo que Feijóo e Rajoy “sempre fixeron o contrario do que dixeron”, polo que a súa proposta de apoio fiscal aos empresarios feita pública hoxe “carece de toda credibilidade”. Esixiu que “abandonen o márketing fiscal e comprendan dunha vez que cumpre acabar cos recortes para reactivar o consumo”.\nApuntou que a situación económica “precisa de apoiar aos compradores e non só aos vendedores” e sinalou que “baixar impostos supón reducir os ingresos públicos, e polo tanto mais recortes, recesión e paro e menos consumo, o que nos sitúa nun círculo infernal”. Dixo que Feijóo “demostra cada día que ou ben non entende nada das causas e posibles solucións á crise ou ben lle cega a ideoloxía”.\nEngadiu que esta iniciativa procede dunha “ideoloxía ultraliberal desconectada da realidade”, xa que a actual crise é “de demanda” e quen precisa axuda é o comprador. Puntualizou que “por moito que apoiemos aos vendedores, se non hai quen compre non hai expectativas de negocio”, polo que chamou a “redistribuír as cargas impositivas, para que pague mais quen ten mais capacidade e axudar ás vítimas da crise”.\nLosada explicou que “nos atopamos nunha crise de demanda, e polo tanto o imprescindible é reactivar o consumo”. Engadiu que “cos recortes aos que nos condenan Feijóo e Rajoy o único que se consigue é diminuír o consumo e reducir a actividade económica; para que os emprendedores invistan o elemento decisorio e fundamental son as expectativas de negocio e non o márketing fiscal do PP”.\nO responsable socialista cualificou de “broma macabra” que Feijóo plantexe a creación de microcréditos para emprendedores “logo de laminar a credibilidade do Igape como organismo de promoción económica.\nSalientou o “descrédito” deste organismo cos seus directivos imputados, mentres dende a Xunta decidiron “cambiar a unha estrutura irracional con mais directivos que traballadores de base”, reduciron o seu orzamento á metade e acadaron unha execución orzamentaria “literalmente ridícula”.\nArtigo anterior\tPachi Vázquez fíxase como primeiro obxectivo do seu goberno a creación de emprego para xóvenes, o apoio aos pequenos empresarios e parar os despidos de traballadores públicos Artigo seguinte\tConcepción Burgo: “Comezamos a campaña co paro, do que Feijóo non quere falar, como eixo fundamental”\nFeijóo négalle ao Parlamento os contratos con Marcial Dorado porque ten "algo que ocultar"